Kinnitatud juhatuse koosolekul 11.11.24

**Strateegiline siht 2: ETTEVÕTLUS**

**1.Strateegia meetme nimetus**

**MEEDE 2.2 KONKURENTSIVÕIME TÕSTMINE**

**2.Strateegia meetme rakendamise vajaduse lühikirjeldus:**

Ettevõtluskeskkonna kujundamisel on vaja leida tasakaal stabiilsuse ja muudatuste vahel, mis tagavad valmisoleku tulevikuks. Tegevuse mitmekesistamine on üks konkurentsivõime parandamise, täiendavate sissetulekute saamise ja mitmete kriiside leevendamise võimalusi. Piirkonnas territoriaalset kapitali kasutades on võimalik maa ja linna erinevusi tasakaalustada. Oluline on et ettevõtluskeskkond kutsuks töötama, ettevõtteid asutama, investeerima, looma ja katsetama uusi lahendusi, millest on kasu piirkonnale laiemalt. Tööealine elanikkond väärtustab töösuhtes üha enam ettevõtlikkust, iseendale tööandjaks olemist, töötamist paindlikumates tingimustes. Muutuv töö olemus tähendab, et inimesel tuleb kohaneda vajadusega õppida juurde terve elukaare jooksul. Suuremat rõhku on vaja panna keskkonnahoidlikele tehnoloogiatele ja ärimudelitele ning kohalike ressursside ja teisese toorme suuremale ning keskkonnahoidlikule väärindamisele. Seetõttu on eelistatud keskkonna-ja kliimasõbralike (sh. bio-ja ringmajandust propageerivate) lahenduste väljatöötamisele ja rakendamisele suunatud projektid. Oluline on kasvatada kompetentsi teadustulemustel põhinevate uudsete lahenduste, tehnoloogiate ja digilahenduste laialdasemaks kasutuselevõtuks ning kasutada efektiivselt ära ettevõtluseks olemasolev taristu.

Sihi mõju avaldub uute algatuste ning paranenud konkurentsivõimega ettevõtete arvus. Meetme rakendamise tulemusena tekib piirkonda uusi ja parendatud tooteid/teenuseid, säilivad töökohad maapiirkonnas ning paranevad ettevõtete töötajate oskused.

**3.Meetme eesmärk**:

Olemasolevate ja potentsiaalsete ettevõtjate ettevõtlikkuse kasv ning paranenud ettevõtete konkurentsivõime.

**4.Toetatavad tegevused:**

● Ettevõtjate teadmiste ja oskuste edendamine koolituste, töötubade, õppereiside jms ning mentorite ja ekspertide kaasamise kaudu.

● Maaelu positiivse kuvandi säilitamisele ja propageerimisele suunatud tegevused.

● Uuenduslike lahenduste leidmisele suunatud tegevused.

● Vihmavarju projektid.

● Erinevate toodete ja teenuste otseturundamisele suunatud tegevused (sh turu-uuringute koostamine, messidel osalemine jms).

● Ettevõtjate võrgustike arendamine.

 ● Ühised projektid ülalnimetatud tegevuste elluviimisel.

● Teised strateegilise sihi saavutamiseks vajalikud tegevused.

**5.Abikõlbulikud kulud:**

 1. Ühisprojekti raames koolituste (infopäevade, konverentside, õpitubade, koolituste, ettevõtete külastamise, messide külastamise, õppereiside jms) korraldamise kulud (s.h. ruumide, esitlustehnika rent, tõlketeenus, transport, toitlustus, majutus, koolitaja/lektori töötasu, osalemistasud, koolitusmaterjalide koostamise kulud jne)

 2. Abikõlbulikud on kulud, mis vastavad LEADER määruse nõuetele

**6.Mitteabikõlbulikud kulud:**

1. Investeeringud
2. Projektijuhtimine
3. Vabatahtlik töö
4. Vihmavarju projektides toitlustamine ning meelelahutuslikud kulud v.a. lastelaagrid
5. LEADER-määrusest tulenevad välistused

**7.Nõuded projektitoetuse taotlejale ja toetuse saajale (sh. dokumendid mida peab taotleja esitama):**

1. Taotleja ja taotlus peavad vastama LEADER määruse nõuetele

***2. MTÜ Partnerid täiendavad nõuded:***

2.1.Taotlejateks võivad olla MTÜ Partnerite tegevuspiirkonnas registreeritud (juriidiline aadress) ning tegutsevad:

 ● Mikroettevõtted (OÜ-d, AS-id, täisühingud, usaldusühingud, tulundusühistud, FIE-d).

 **●** MTÜ-d, SA, KOV

 **●** MTÜ Partnerid juriidiline aadress võib olla mujal. ;

2.2. Taotlusega esitatakse eelmise majandusaasta bilanss ja kasumiaruanne, kui aasta aruanne ei ole veel äriregistrisse esitatud

2.3. Kasusaajad peavad olema MTÜ Partnerid piirkonnas

2.4. Taotlejal võib olla esitamise hetkel teises LEADER meetmes üks pooleliolev projekt, v.a. MTÜ Partnerid kellel võib olla pooleli rohkem projekte.

2.7. LEADER määruses nõutud dokumendid

2.8. Taotleja võib voorus esitada 1 projektitaotluse

**8.Toetuse maksimaalne suurus ja määr:**

Toetuse määr on:

MTÜ, SA, KOV - 15-90%

Ettevõtjad – 15-60%

Maksimaalne toetuse suurus on kuni 30 000 eurot.

**7.Sihtvaldkond, kuhu strateegia meede panustab**:

Meede panustab Ühise põllumajanduspoliitika (ÜPP) strateegiakava vajaduste hindamise ja sekkumisstrateegia tulemusnäitajatesse R27; R37; R39; R41 ja R42.

**ÜPP-strateegiakava erieesmärk, mille saavutamisele strateegia meetme rakendamine enim kaasa aitab:**

ÜPP Eesti strateegiakava 2023-2027, panustab erieesmärgi nr 8 "Edendada tööhõivet, majanduskasvu, soolist võrdõiguslikkust, sealhulgas naiste osalemist põllumajanduses, sotsiaalset kaasatust ja kohalikku arengut maapiirkondades, sealhulgas ringbiomajandust ja säästvat metsamajandust" saavutamisse sh. ettevõtluse arendamine, teenuste kättesaadavuse parandamine, keskkonna-ja kliimasõbralike lahenduste toetamine ja maaelu positiivse kuvandi propageerimine . Kohalike kogukondade, elanike ning noorte tulevikuliidrite võimestamine.

**8.Strateegia täitmise indikaatorid ja sihttasemed:**

1. Paranenud konkurentsivõimega 10 ettevõtet

2. Vähemalt 10 uut toodet/teenust

3. Toetatud vähemalt 10 projekti s.h. 5 uuenduslikele lahendustele suunatud ja 2 keskkonna-ja kliimaalaseid projekte

**9.Projektitoetuse taotluste hindamiskriteeriumid:**

|  |  |  |  |  |
| --- | --- | --- | --- | --- |
| **Jrk nr** | **Hindamiskriteerium** | **Hinde-punktide skaala** | **Osakaal** | **Eelistused** |
| 1. | Projekti mõju ettevõtjate ettevõtlikkusele ja konkurentsivõimele | 1-5 | 30% | 1. Projekt on suunatud maaelu positiivse kuvandi säilitamisele ja propageerimisele.2. Projekt on suunatud kohalike ressursside hoidmisele ja väärtustamisele.3. Projekt on suunatud keskkonna- ja kliimasõbralike (sh bio- ja ringmajandust propageerivate) lahenduste väljatöötamisele ja rakendamisele. |
| 2.  | Projekti tulemuste jätkusuutlikkus  | 1-5 | 20% |
| 3.  | Projektist kasusaajate arv  | 1-5 | 20% |
| 4. | Kulude põhjendatus | 1-5 | 15% |
| 5.  | Projekti kuuluvus meetme eelistuste hulka | 1-5 | 15% |